ΚΑΝΟΝΙΣΜΟΣ (ΕΟΚ) αριθ. 3873/91 ΤΗΣ ΕΠΙΤΡΟΠΗΣ της 16ης Δεκεμβρίου 1991 που καθορίζει, για την περίοδο εμπορίας 1992, το προβλεπόμενο συνολικό επίπεδο εισαγωγών για τα προϊόντα που υπόκεινται στο συμπληρωματικό μηχανισμό των συναλλαγών στον τομέα των αλιευτικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 546/86 της Επιτροπής της 27ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού των συναλλαγών στον τομέα των αλιευτικών προϊόντων (1), όπως τροποποιήθηκε από τον κανονισμό (ΕΟΚ) αριθ. 237/87 (2), και ιδίως τα άρθρα 2 και 3,

Εκτιμώντας:

ότι το άρθρο 2 του κανονισμού (ΕΟΚ) αριθ. 546/86 προβλέπει, για ορισμένο αριθμό αλιευτικών προϊόντων που εισάγονται στην Ισπανία και την Πορτογαλία, τον καθορισμό, σύμφωνα με ορισμένη μέθοδο, ενός προβλεπόμενου συνολικού επιπέδου εισαγωγών διακρίνοντας, για κάθε προϊόν, ένα ενδοκοινοτικό μερίδιο που καθορίζεται σύμφωνα με την παράγραφο 3 του άρθρου 2-

ότι έχουν καταργηθεί για τη Δημοκρατία της Πορτογαλίας, οι ποσοστώσεις εισαγωγών όσον αφορά τα προϊόντα που υπάγονται στους ποσοτικούς περιορισμούς- ότι πρέπει, κατά συνέπεια, τα προϊόντα αυτά να μην υπάγονται πλέον στο συμπληρωματικό μηχανισμό συναλλαγών-

ότι πρέπει, για την εφαρμογή του κανονισμού (ΕΟΚ) αριθ. 546/86, να καθοριστεί, για την περίοδο εμπορίας 1992 και για κάθε σχετικό προϊόν, το προβλεπόμενο συνολικό επίπεδο εισαγωγών, καθώς και το σχετικό ενδοκοινοτικό μερίδιο με την κατανομή του σε τέσσερις τριμηνιαίες δόσεις, σύμφωνα με το άρθρο 3 του κανονισμού (ΕΟΚ) αριθ. 546/86-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το προβλεπόμενο συνολικό επίπεδο εισαγωγών, καθώς και το σχετικό ενδοκοινοτικό μερίδιο που είναι κατανεμημένο σε τέσσερις τριμηνιαίες δόσεις, καθορίζονται όπως αναφέρεται στο παράρτημα, για καθένα από τα αλιευτικά προϊόντα που εισάγονται στην Ισπανία, για το 1992.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1991. Για την Επιτροπή

Manuel MARIN

Αντιπρόεδρος

(1) ΕΕ αριθ. L 55 της 1. 3. 1986, σ. 47. (2) ΕΕ αριθ. L 25 της 28. 1. 1987, σ. 13.

ΠΑΡΑΡΤΗΜΑ

Συνολικά προβλεπόμενα επίπεδα εισαγωγών, ενδοκοινοτικό τμήμα και τριμηνιαία κατανομή όπως προβλέπεται από τα άρθρα 2 και 3

του κανονισμού (ΕΟΚ) αριθ. 546/86

1. Εισαγωγές προερχόμενες από τα άλλα κράτη μέλη (τόνοι)

Κωδικός ΣΟ Περιγραφή εμπορευμάτων Συνολικό επίπεδο εισαγωγής Τμήμα ενδοκοινοτικό αυξημένο κατά 15 % Τριμηνιαία κατανομή 1 2 3 4 0302 50 10

ex 0302 50 90

0302 69 35

ex 0304 10 98 Ορισμένοι μπακαλιάροι (Gadus morhua, Gadus ogac) και ψάρια του είδους Boreogadus saida, νωπά και διατηρημένα με απλή ψύξη 12 955 4 550 1 405 1 725 600 820 ex 0302 69 65

ex 0304 10 98 Μερλούκιοι του είδους Merluccius merluccius, νωποί ή διατηρημένοι με απλή ψύξη 29 050 19 610 2 555 5 000 7 255 4 800 0302 69 85 Γάδοι του είδους poutassou (Micromesistius poutassou ή Gadus poutassou), νωποί ή διατηρημένοι με απλή ψύξη 2 085 100 25 25 25 25 ex 0302 69 98

ex 0304 10 98 Σαφρίδια (Trachurus trachurus), νωπά ή διατηρημένα με απλή ψύξη 650 630 157 158 157 158 ex 0304 10 31 Φιλέτα ορισμένων μπακαλιάρων (Gadus morhua, Gadus ogac) και ψάρια του είδους Boreogadus saida, νωπά ή διατηρημένα με απλή ψύξη 10 085 7 000 3 000 1 605 1 405 1 890 ex 0305 62 00

0305 69 10 Ορισμένοι μπακαλιάροι (Gadus morhua, Gadus ogac) και ψάρια του είδους Boreogadus saida, όχι αποξηραμένα, αλατισμένα ή σε άλμη 32 895 9 080 2 085 2 725 2 090 2 180 ex 0306 24 90 Καβούρια ζωντανά 5 045 3 500 460 625 1 105 1 310 ex 0307 91 00 Σαλιγκάρια, ζωντανά, νωπά ή διατηρημένα με απλή ψύξη 91 615 76 610 13 785 16 085 11 500 35 240

2. Εισαγωγές προερχόμενες από την Πορτογαλία (τόνοι)

Κωδικός ΣΟ Περιγραφή εμπορευμάτων Συνολικό επίπεδο εισαγωγής Τμήμα ενδοκοινοτικό αυξημένο κατά 15 % Τριμηνιαία κατανομή 1 2 3 4 ex 1604 13 10

ex 1604 20 50

ex 1902 20 10 Κονσέρβες και ζυμαρικά εν γένει παραγεμισμένα (έστω και μαγειρεμένα ή αλλιώς προπαρασκευασμένα), σαρδέλες του είδους Sardina pilchardus 1 096 1 260 315 315 315 315